Qululu İsmayıl

**Qarabağdan əsgər naməsi**

Mən 1998-ci ildə Bakıda anadan olmuşam. Əslən zəngilanlıyam. Lakin bu 22 il ərzində Zəngilanı görməmişəm. Yalnız tarix dərsliklərindən, əlavə mənbələrdən, yaxınlarımın danışdıqlarından doğma yurdum haqqında təsəvvürlərim var. Zəngilanımı görməyi yalnız xəyal edirdim. Mənim fikrimcə, ərazi butövlüyü və suverenlik bir-birini tamamlayan anlayışlardır. Bu, coğrafi, dini, irqi mənsubiyyətindən asılı olmayaraq istənilən xalq üçün böyük əhəmiyyət kəsb edir. Təbiətin qanunudur canlıların yaşayış uğrunda mübarizəsi. Və bu qanun insanlara da, xalqlara da aiddir; həmişə belə davam edib və edəcək. Tarix boyu milli, dini kimliyin qorunması uğrunda gərgin mübarizə gedib. “Haqq verilmir, alınır” deyiblər. Əksər millətlər suverenliyinə döyüş meydanında sahib olub. Azərbaycan xalqı da istiqlala igidlərinin qanı bahasına yiyələnib. Amma ərazi bütövlüyümüz hələ ki bərpa olunmayıb.

Təəssüf ki, müasir tariximizin yarası olan Dağlıq Qarabağ münaqişəsi bu mürəkkəb bölgənin döyüş qanunlarının, humanitar beynəlxalq anlaşmaların heçə sayıldığı, sırf azərbaycanlı, sırf müsəlman olduğuna görə dinc əhaliyə qarşı qətliamlarla yadda qalan ən iyrənc bir müharibədir. Lakin bu dəhşətli hadisələrdən danışarkən, Azərbaycan ordusunun humanistliyini,qəhrəmanlığını qeyd etməmək böyük haqsızlıq olardı.

Bu il məni hərbi xidmətə çağırdılar. Özümü xoşbəxt hesab edirəm, çünki xidmətim Vətən müharibəsinə-ərazi bütövlüyümüzün bərpası üçün başladığımız müqəddəs savaşa təsadüf etdi. Tovuz döyüşlərindən iki ay sonra- sentyabrın 27-də ermənilər bizə yenidən hücum etdilər. Mən cənub istiqamətdə xidmət çəkirəm. Elə İkinci Qarabağ müharibəsinin ilk günündəcə Füzulinin və Cəbrayılın ümumilikdə 7 kəndini azad etdik. Sonrakı günlər bizim istiqamətdə son dərəcə ağır döyüşlər getdi. Nəhayət, ermənilərin müqavimətini zəiflətməyi bacardıq. Burada generaldan tutmuş sıraviyə qədər hamı çiyin-çiyinə, son damla qanına qədər döyüşürdü.

Komandirimiz bizə şimal istiqamətindən şad xəbərlər də verirdi. Murov zirvəsi azad olunmuşdu. Eşitdiyimə görə,1994-cü ilin fevral ayında burada qanlı döyüş olmuş,döyüşün qızğın vaxtında qar uçqunu yüzlərlə hərbçimizin həyatına son qoyubmuş. Oradakı qardaşlarımız Murov döyüşünün qisasını alır,biz isə Horadiz və Lələtəpə əməliyyatlarının bir növ davamı kimi işğalçılara sarsıdıcı zərbələr endirirdik.Bu böyük üstünlük idi. Əgər bizimkilər Murov zirvəsindən uğurlu hücum etsələr, biz onları üzük qaşı kimi mühasirəyə alıb, Ermənistanla əlaqələrini kəsə bilərdik. Şükürlər olsun ki, planımız baş tutmaq üzrədir. Tezliklə Şimal cəbhəsində Suqovuşan və Talışın azad olunması xəbəri gəldi.

Cənubda-biz döyüşən istiqamətdə isə Dövlət Sərhəd Xidməti və Müdafiə Nazirliyinin hərbi hissələri birgə, çiyin-çiyinə vuruşuruq. Döyüşçülərimiz arasında könüllülər və qimən səfərbərliyə çağırılanlar da var. Separatçılar itkilərinin “qisası”nı mülki əhalidən çıxır, əllərində qalmış cəbbəxananın son qalıqlarını da dinc sakinlərimizə, yaşayış məntəqələrimizə qarşı istifadə edirlər. Biz isə hər bir günahsız mülki vətəndaşımızın ölümünə cavab olaraq daha da irəliyə gedir,onları daha sarsıdıcı məğlubiyyətə uğradırıq. . Cəbrayıl şəhərinə girdik. Buna cavab olaraq Gəncəyə hücum etdilər. Lakin elə həmin gün bu hücuma cavab olaraq şəhərdə olan bütün işğalçıları məhv edib, oranı təmizlədik. Bir müddət sonra Hadrutun müjdəsi gəldi. Biz isə Araz boyu müqəddəs mübarizəmizi davam etdirirdik. Artıq Füzuli də azad olunmuşdu. Düşmənin sovet ordusundan qalma tank diviziyaları dronlarımızın qarşısında tab gətirə bilmir. Qaçırlar, hər gün bir neçə yaşayış məntəqəsi azad edirik, onların bir neçə yüksək rütbəli zabitlərini məhv edirik.

İndi siçovul lağımlarında gizlənən düşmənin vəhşiliyi mənə dəhşətə salır. Azad etdiyimiz ərazilərdə hər şey Yer üzündən silinib. Sanki buranı hansısa insanabənzər humanoidlərdən ibarət vəhşi qəbilə tutub, sanki xalqımıza qarşı olan nifrətin heyifini bu torpaqlardan alıblar. Düşmənin atıb qacıdığı leşlərin üzərlərindən isə ən müxtəlif ölkələrin pasportları çıxır.

Biz Araz boyunca irəlilədikcə, Cənubi Azərbaycanda yaşayan soydaşlarımız bizə dəstək məqsədilə sərhədə toplaşır, mahnı oxuyur, bizi ruhlandırmaq üçün əllərindən gələni edirdilər. Çox keçmədən Xudafərin körpüsünü, Zəngilanı və onun Mincivan qəsəbəsini azad etdik. Vaxtilə burada Bakıdan Naxçıvana uzanan dəmiryol xətti keçmiş, Mincivan stansiyası yerləşmişdir. Mühüm qələbə idi. Lakin biz dayanmadıq. Ermənistanla sərhəd bərpa olundu. Düşmən tərəfi sərhəddən azad olunmuş ərazilərə hücumlar edirdi. Artıq burada əsas döyüşlər sərhəddə gedirdi. Bir azdan Qubadlını da azad etdik. Qubadlı istiqamətində gedən döyüşlər qanlı döyüşlər idi. Ciddi müqavimət göstərirdi düşmən. Bir polkovnikimiz şəhid oldu doğulduğu kənd uğrunda gedən döyüşlərdə. Onun intiqamını aldıq.

Qarabağda həyat bərpa olunacaq. Mincivan stansiyası ilə yenə Bakıdan Naxçıvana qatarlar şütüyəcək, məscidlərimiz bir daha donuz tövləsinə çevrilməyəcək. Yuxularımda gördüyüm, uşaqlığımda xəyallarımda canlandırdığım o dağlarda gəzəcəyəm, havasını ciyərdolusu içimə çəkəcəyəm. Hər səhər bərpa olunmuş məscidlərimizdən göylərə ucalacaq ilahi nida ilə- azanla oyanacağam.

Hələlik biz murdarları iti qovan kimi qovmaqda davam edirik. Ümid edirəm ki, növbəti naməmdə tezliklə azad edilən Şuşadan, Laçından sizə xoş müjdələr verəcəyəm. Allah amanında!

Qarabağ Azərbaycandır və nida!